**דף חזרה – סוגיית רוב במציאה**

1. הסבר את דברי ר' שמעון בן אלעזר בתחילת הסוגיה (כד. שורה 19), וציין באיזה חלק מדבריו תדון הסוגיה.
2. הבא את השאלה בעלת חמשת השלבים – השתמש במילים ולא בחצים.
3. תא שמע ראשונה:
4. היכן ראינו את התא-שמע הזו קודם? – ציין מיקום מדויק.
5. פרט את מהלך השקלא וטריא (שיג ושיח – כינוי לדיון בתלמוד): מה ניסו להוכיח מהתא-שמע הזו וכיצד ניסיון זה נדחה לבסוף. שוב – לא להשתמש בחצים, אלא במילים.
6. תא שמע שנייה:
7. מה מקור התא-שמע הזו? – ציין מיקום מדויק.
8. פרט את מהלך השקלא וטריא (שיג ושיח – כינוי לדיון בתלמוד): מה ניסו להוכיח מהתא-שמע הזו וכיצד ניסיון זה נדחה לבסוף (יש למעשה, שתי דחיות). שוב – לא להשתמש בחצים, אלא במילים.
9. לסיכום – יש ארבע אפשרויות שונות מי אמר את התא-שמע הזו ומה דעתו בדיני רוב במציאה בכלל. פרט את ארבע האפשרויות.
10. תא שמע שלישית:
11. הסבר את דברי רב אסי ומה ניסתה הגמרא ללמוד מהם.
12. כיצד דחתה הגמרא את הניסיון הזה?
13. "וכי מאחר דאסירא בהנאה – מותרת משום מציאה למאי הלכתא?" – הסבר את שאלת הגמרא ואת תשובת רב אשי לה.
14. סיפור נהר בירן – מהן שתי השאלות על פסיקת רב יהודה במקרה זה? הבא את שתי תשובות הגמרא לשאלות אלו.
15. סיפורי הארנק בשוק – האין הוראת רב נחמן לרבא סותרת את הוראת שמואל לרב יהודה? כתוב כיצד יש ליישב ביניהן.
16. סיפור הדיה – כיצד ניסו להוכיח שהלכה כרשב"א אפילו ברוב ישראל וכיצד דחו ניסיון זה?
17. סיפור ר' חנינא והגדי – כיצד הוכיחו מהסיפור הזה שהלכה כרשב"א אפילו ברוב ישראל? כיצד רבא מפריך את ההוכחה הזו?
18. לפי שני הסיפורים האחרונים בסוגיה – כיצד נפסקה ההלכה בסוגיה זו?

**שיעורי בית: הבוחן בנושא 10 במוודל. בהצלחה.**